kardosdrur/scandi-wiki huggingface dataset:
Gustav Johannsen

Gustav Henrik Jøns Johannsen (født 2. august 1840 i Gundeby ved Ulsnæs, død 25. oktober 1901 i Flensborg) var en dansk journalist og politiker.

Gustav Johannsen var uddannet lærer og blev 1862 ansat på skolen i Langballe i det nordlige Angel. Efter den 2. Slesvigske Krig 1864 blev han som dansksindet afskediget af det nye preussiske skolevæsen. Han tog til Flensborg, hvor han begyndte sin journalistiske og politiske karriere. Han drev en dansk boghandel og i 1869 stiftede han dagbladet Flensborg Avis, som han udgav til 1883, da han blev afløst af Jens Jessen. Avisen fulgte under ham en moderat politisk linje. 

I 1881 blev han med 60 % af alle stemmer i Flensborg by valgt ind i den tyske rigsdag i Berlin og i 1888 desuden valgt til den preussiske landdag. I rigsdagen repræsenterede han valgkreds Flensborg-Aabenraa i årene 1881-1884 og valgkreds Haderslev-Sønderborg i årene 1886-1901. I landdagen krævede han blandt andet ophævelsen af bestemmelserne om tysk skolesprog i de dansk talende områder i Sønderjylland. Siden 1889 var han medudgiver af de Sønderjyske Aarbøger, og efter 1891 var han direktør for Spare- og Lånekassen for Flensborg og Omegn. Han døde 25. oktober 1901.

Én af de danske skoler i Flensborg er opkaldt efter Gustav Johannsen.

Eksterne henvisninger 
 

Politikere fra Det Tyske Kejserrige
Journalister fra Tyskland
Personer fra Flensborg
Personer fra Angel
Danske sydslesvigere
Danskere i 1800-tallet
Lærere fra Danmark
Personer i Dansk Biografisk Leksikon
Union-Bank

Union-Bank er en dansk-tysk lokalbank syd for grænsen. Banken har hovedsæde i Storegade i Flensborg og driver en filial i Harreslev. 

Banken blev etableret som Spare- og Lånekassen for Flensborg og Omegn i oktober 1875 med en garantikapital på 10.000 tyske mark. Bag oprettelsen stod blandt andet den dansk-sydslesvigske rigsdagspolitiker Gustav Johannsen. I 1927 fusionerede byens danske sparekasse med en anden dansk bank i Flensborg til den nuværende Union Bank. I 2005 havde banken et resultat på 
998.912 euro før skat og beskæftigede 70 ansatte.

Bankhuset i Storegade var i tidsrummet fra 1844 til 1939 Nationalbankens filial i Flensborg . I 2014 flyttede bankens filial i Harreslev ind i en nybygning i Søndergade. Filialen i Slesvig by lukkede med udgangen af 2021.

Billeder

Litteratur 
 Erik Hansen: Union-Bank 1875–1975, Flensborg 1975,

Eksterne links 
 Union Banks hjemmeside

Noter 

Banker fra Tyskland
Virksomheder i Flensborg
Sydslesvig
Spare- og Lånekassen for Flensborg og Omegn

Spare- og Lånekassen for Flensborg og Omegn var en sparekasse i Flensborg, som blev stiftet i 1875.

Ideen om at stifte en dansk sparekasse for Flensborg og omegnen kom (bl.a.) fra den dansk-sydslesvigske redaktør og politiker Gustav Johannsen, som i de første år også fungerte som sparekassens første formand. Stiftelsesmøde fandt stedt den 27. marts 1875. Sparekassen åbnede den 9. oktober 1875 og fik kontor på Storegade 542 (det nuværende Nørregade 11-13). Med året 1900 trådte en ny borgerlig lovbog i kraft og dermed fulgte også nye retningslinjer for sparekasserne, således at de skulle underkastes stærkere offentligt tilsyn og kontrol. For at sikre kassens beståen som uafhængig selskab omdannedes Spare- og Lånekassen for Flensborg og Omegn derfor i lighed med en række andre danske sparekasser i Sønderjylland til et selskab med begrænset ansvar (GmbH) pr. 1. januar 1900. Selskabets stamkapital udgjorde herefter 33.000 rigsmark.

Med den nye grænsedragning i 1920 blev en del af sparekassens forretningsområde i nord afskåret, En filial i Frøslev blev derfor i 1922 overført til Padborg Sparekasse. I 1923 kunne kontorlokalerne i Nørregade 11-13 udvides ved hjælp af arkitekten Andreas Dall. Samme år blev sparekassen omdøbt til Spare- og Lånekassen GmbH, Flensborg og der blev overtaget en vekselstue på Flensborg Avis bladcentral på Nørretorvet.

Efter at Flensburger Volksbank, som også tilregnedes den danske befolkningsdel i byen, kom i betalingsvanskeligkeder, blev der i 1925 besluttet at omdanne sparekassen i et aktieselskab. I 1927 indgik sparekassen derfor i et nyetableret bankaktieselskab ved navn Union-Bank. Aktionærskredsen bestod dengang især af dansksindede forretningsdrivende i Flensborg samt landmænd fra omegnen. Sparekassen blev formelt likvideret på generalforsammlingen den 11. juni 1929. Alle bøger og skrifter overdrages den nye Union-Bank til opbevaring.

Litteratur / Kilde 
 Erik Hansen: Union-Bank 1875–1975, Flensborg 1975,

Noter 

Tidligere banker
Virksomheder i Flensborg
Agdlek-klassen

Agdlek-klassen er Søværnets arktiske inspektionskuttere.

Fartøjerne er konstrueret til sejlads ud for den grønlandske kyst og deres opgavekompleks består blandt andet af farvandsovervågning, suverænitetshævdelse, fiskeriinspektion, søredning, assistance til andre skibe, miljøovervågning, forureningsbekæmpelse, bugsering, bjærgning, dykkerassistance, isbrydning og søopmåling.

De to første skibe i klassen er blevet erstattet er henholdsvis P570 Knud Rasmussen og P571 Ejnar Mikkelsen og efterfølgende solgt på auktion. Det sidste skib i klassen, Y388 Tulugaq, fortsatte i tjeneste frem til 2017, hvor det strøg kommando 1. december 2017 hvor det blev erstattet af P572 Lauge Koch. Tulugaq forventes ligeledes solgt på internetauktion, men bliver solgt uden masten, der bevares til museumsformål.

Referencer

Eksterne henvisninger 

 Forsvaret.dk: Agdlek-klassen
 Flådens historie: Agdlek-klassen
 Forsvarsministeriet: Forsvarsforlig 2010-2014 

Inspektionsskibe fra Danmark
Jens Jessen

Jens Jessen (født 1854 i Toghale ved Møgeltønder i Vestslesvig, død 1906) var en dansk journalist og politiker.

Jens Jessen var uddannet lærer og ansat ved Haderslev Realskole. I 1882 blev han redaktør af dagbladet Flensborg Avis. I 1887 blev Jens Jessen gift med Maria Oktavia Fibiger (1859-1935), som var den danske forfatter Mathilde Fibigers niece.

Som redaktør førte han Flensborg Avis frem til landsdelens førende dagblad. Abonnenttallet tidobledes i hans tid til cirka 9.350 i 1906. Fra 1902 til 1906 sad han som dansk repræsentant i den tyske rigsdag. Han var en af tidens betydeligste journalistiske begavelser. Politisk var Jens Jessen offensiv fortaler for en folkeafstemning i Slesvig som Pragfredens artikel 5 lovede. Jens Jessen arbejdede energisk for at støtte den danske bevægelse især i de truede områder i Mellemslesvig. På grund af sine nationalpolitiske aktiviteter måtte han tilbringe i alt næsten 4 år i fængsel. Hans modspiller på den danske side var H.P. Hanssen, som forfægtede mere pragmatiske synspunkter.

Jens Jessen døde allerede som 52-årig i 1906.

En af de danske skoler i Flensborg er opkaldt efter Jens Jessen.

Litteratur 
 A. Svensson, Redaktør J. Jessen. Flenborg Avis, (3 bind), Redaktør J. Jessen. Flenborg Avis. 1955-1960.
 Marie Jessen (udg.), Redaktør Jessen i tale og skrift, Flensborg Avis´s Forlag, 1921.
 Vilh. La Cour, J. Jessen, Schønbergske Forlag, 1913.

Eksterne henvisninger 
 

Politikere fra Det Tyske Kejserrige
Journalister fra Tyskland
Personer fra Flensborg
Danske sydslesvigere
Personer i Dansk Biografisk Leksikon
Danskere i 1800-tallet
Danskere i 1900-tallet
Angelos Basinas

Angelos Basinas (Græsk: Άγγελος Μπασινάς) (født 3. januar 1976 i Chalkida, Grækenland) er en tidligere græsk fodboldspiller, der spillede som midtbanespiller. Han nåede i sin senior karriere at optræde for klubber som Panathinaikos, Mallorca, AEK Athen, Portsmouth samt AC Arles.

Klubkarriere 
Basinas spillede de første ti år af sin seniorkarriere i den græske storklub Panathinaikos, som han blandt andet hjalp til to mesterskaber og en pokaltitel. 1. januar 2006 skiftede han til RCD Mallorca i den spanske La Liga, hvor han spillede frem til 1. juli 2008, hvor han igen vendte hjem til Grækenland, og skrev kontrakt med Panathinaikos' ærkerivaler, AEK Athen. 

Selvom Basinas underskrev en 3-årig kontrakt med Athen-klubben, nåede han kun at spille for den et halvt år. Den 2. februar 2009 blev han nemlig solgt til Portsmouth F.C. i den engelske Premier League. Han debuterede for holdet 7. februar samme år i en ligakamp mod Liverpool F.C. I sommeren 2010, efter Portsmouth var rykket ud af Premier League, skiftede Basinas til AC Arles i Frankrig.

Landshold 
Basinas nåede som anfører at spille 100 kampe og score 7 mål for Grækenlands landshold, som han debuterede for den 18. august 1999 i en kamp mod El Salvador. Han var i 2004 med til sensationelt at vinde EM i Portugal, efter finalesejr over værtsnationen.

Titler 
Græsk Liga
 1996 og 2004 med Panathinaikos

Græsk pokalturnering
 2004 med Panathinaikos

EM
 2004 med Grækenland

Eksterne henvisninger 
 Basinas' egen hjemmeside 

Fodboldspillere fra Grækenland
Fodboldspillere fra Panathinaikos
Fodboldspillere fra Portsmouth F.C.
Fodboldspillere fra AEK Athen
Deltagere ved det europæiske mesterskab i fodbold 2004
Deltagere ved det europæiske mesterskab i fodbold 2008
Korkeg

 
Korkeg (Quercus suber), også skrevet Kork-Eg, er et stedsegrønt træ med en kuplet vækst. Stamme og hovedgrene er krogede, og træet danner en tæt, asymmetrisk krone. Ældre træer har ofte adskilte kroner for hver af hovedgrenene. Veddet er ringporet, og det danner brunt kerneved og lyst, rødligt splintved. Træerne bliver mere end 400 år gamle, men kun 150-200 år, hvis man høster kork (den tykke bark) på dem.

Beskrivelse 
Barken er først grågrøn med tæt, brunlig behåring. Senere bliver den matgrå med vinger. Gamle stammer og grene har et gråbrunt netværk af korkkamme med dybe furer imellem. Træer, der har fået skrællet barken, fremtræder med en rødbrun underbark. Knopperne er spredtstillede, små og mørkviolette.

Bladene er ovale og sejt læderagtige med tydelig spids og kruset eller bølget rand. Der er 5-6 lapper på hver side, og de ender hver i en tornagtig spids. Oversiden er blank og meget mørkt grøn, mens undersiden er grå med hvidlige hår. Blomstringen sker i maj-juni, hvor de reducerede blomster findes på rakler med enten rent hunlige eller rent hanlige blomster. Frugterne er nødder (agern), der modner det første år.

Korkeg har en pælerod, der kan nå dybder på 2 m. Rodnettet består desuden af flere meter lange siderødder.

Højde x bredde og årlig tilvækst: 10 x 10 m (25 x 25 cm/år).

Hjemsted 
Arten er naturligt udbredt i landene langs det vestlige Middelhav: Tunesien, Algeriet, Marokko, Portugal, Spanien, Sydfrankrig og Italien. Her danner det lysåbne skove på varm og tør, veldrænet bund sammen med forskellige arter af Fyr og andre arter af eg.

I Sierra Calderona i delstaten Valencia, Spanien, danner arten skove sammen med bl.a. jordbærtræ, vedbend, Daphne gnidium (en art af dafne), dværgpalme, kermeseg, mastikstræ, middelhavsene, middelhavskorsved, musetorn, orientalsk sarsaparil, rundbladet eg, skarpbladet asparges, smalbladet stenved, stedsegrøn rose, vild krap og vintersnebolle

Anvendelse 
Arten bruges, som navnet siger, til fremstilling af kork. Veddet kan bruges som et holdbart gavntømmer.

Folkelige navne 
 Engelsk: cork oak
 Fransk: chêne liège
 Italiensk: quercia da sughero
 Portugisisk: sorbreiro
 Spansk: alcornoque
 Tysk: Korkeiche

Note

Litteratur 
 Schütt, Weisgerber, Schuck, Lang, Stimm, Roloff: Enzyklopädie der Laubbäume, 2006, .

Nytteplanter
Tørketålende planter
Eg
Kostas Katsouranis

Konstantinos "Kostas" Katsouranis (Græsk: Κωνσταντίνος „Κώστας“ Κατσουράνης) (født 21. juni 1979 i Patras, Grækenland) er en græsk tidligere fodboldspiller, der spillede som midtbanespiller. Gennem karrieren spillede han blandt andet for PAOK, Panachaiki, AEK Athen, Panathinaikos og portugisiske Benfica.

Klubkarriere 
Katsouranis debuterede i 1996 som kun 17-årig for den græske klub Panachaiki. Her var han en fast del af holdet frem til 2002, hvor han skiftede til storklubben AEK Athen. 

Katsouranis spillede for Athen-klubben frem til 2006, og blev i 2005 endda kåret til Årets spiller i Grækenland. Hans succes for holdet betød at han den 22. juni 2006 blev solgt til portugisiske SL Benfica for en pris på 3,8 millioner euro. Grækeren blev hurtigt stamspiller, og i 2007 forlængede han sin kontrakt med Lissabon-klubben. I sommerpausen år 2009 hentede den græske storklub Panathinaikos FC den rutinerede midtbanespiller, for et beløb på cirka 3 millioner euro.

Landshold 
Katsouranis debuterede for Grækenlands landshold den 20. august 2003 i en kamp mod Sverige. Han var en del af den trup der sensationelt vandt EM-guld i Portugal i 2004. Han nåede i alt 116 landskampe og 10 mål.

Titler 
EM
 2004 med Grækenland

Eksterne henvisninger 

Fodboldspillere fra Grækenland
Fodboldspillere fra S.L. Benfica
Fodboldspillere fra AEK Athen
Fodboldspillere fra Panathinaikos
Fodboldspillere fra PAOK F.C.
Deltagere ved det europæiske mesterskab i fodbold 2004
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Poprock

Poprock er en musikgenre, og undergenre af pop- og rockmusik. Poprock blev populært takket være bands som ABBA, Roxette og a-ha. 

Popmusik
Rockgenrer
Spyro: Enter the Dragonfly

Spyro: Enter the Dragonfly er det fjerde spil der er blevet lavet i Spyro the Dragon-serien, og det første spil i serien der blev lavet til PlayStation 2. Historien fortsætter kort efter handlingen i ''Spyro: Year of the Dragon, hvor Spyro fik alle drageægene tilbage og klarede The Sorceress.

Figurer i spillet inkluderer blandt andre: Hunter, Bianca, Moneybags, Ripto, Gulp, Crush.

Referencer

Eksterne henvisninger 
 

Enter the Dragonfly
Computerspil fra 2002
GameCube-spil
PlayStation 2-spil
Júlio César Soares Espíndola

Júlio César Soares de Espíndola,  bedre kendt som Júlio César, (født 3. september 1979) er en brasiliensk fodboldspiller der spiller for Flamengo i sit hjemland.

Karriere 
Han har tidligere spillet for italienske FC Internazionale Milano og SL Benfica i Portugal. Han har desuden spillet hele 87 kampe for det brasilianske landshold, som han debuterede for tilbage i 2004. Han repræsenterede sit land ved både VM i 2010 i Sydafrika samt VM i 2014 på hjemmebane.

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Kong Christian den Niendes Pontonbro

Kong Christian den Niendes Pontonbro var en pontonbro, der forbandt Aalborg med Nørresundby fra 1865 til 1933. Broen var den første faste forbindelse mellem de to byer, da der indtil da kun havde været færgeforbindelse.

Broen blev indviet af Christian 9. den 19. september 1865. Pontonbroen var 7 meter bred, men noget smallere på midten, der kunne åbnes for skibstrafik. Pontonbroen blev afløst af Limfjordsbroen i 1933, og dens sidste mange år var kaotiske, med den stadig stigende biltrafik.

Broen havde 15 led, som hver hvilede på tre pontoner. I midten var en svingbro af smedejern.

Anlægsudgiften, der afholdtes af Aalborg by, blev 400.000 kroner foruden en udgift på 60.000 kroner til færgevæsenets indløsning.

Pontonbroen blev senere købt af Holland og transporteret til øen Curaçao, en hollandsk koloni i Caribien, hvor den i mange år lå i Willemstads havn som bindeled mellem 2 bydele. Dronning Emmas Bro er en pontonbro over St. Anna Bay i Curaçao. Broen blev bygget i 1888 og blev renoveret i 1939. Det var i denne forbindelse at pontonerne blev udskiftet med pontoner fra den gamle Limfjordsbro.

Se også 
 Limfjordsbroen (dokumentarfilm), dokumentarisk optagelse af Kong Christian den Niendes Pontonbro i funktion

Referencer 

Aalborgs historie
Pontonbroer
Broer i Danmark
Etableret i 1863
Ophørt i 1933
Bygninger, konstruktioner og anlæg i Nørresundby
Nørresundbys historie
Transport i Nørresundby
Land's End (Cornwall)

Land's End (kornisk: Penn an Wlas) er en landtange på halvøen Penwith, tæt på Penzance i Cornwall, England.

Land’s End er det engelske fastlands vestligste punkt og anses med urette som fastlandets sydligste punkt, denne ære tilfalder Lizard Point, som ligger nogle kilometer i sydøstlig retning.

Galleri

Eksterne henvisninger 

 Illustreret guide for Land's End (engelsk)

Englands geografi
Cornwall
Så ligger man der

Så ligger man der kan henvise til:

 Så ligger man der et skuespil skrevet af Henrik Vestergaard
 Så ligger man der (film), en filmatisering af skuespillet
Sigurd Eriksen

Sigurd Eriksen (1884 – 1976) var en norsk maler.

Han blev født i København som bror til Bjarne Eriksen, som også var maler. Han studerede under Kristian Zahrtmann i 1904 og 1905, og malede impressionistisk. Han har to værker i Nasjonalgalleriet.

Kilder 

Malere fra Norge
Impressionistiske malere
Bonderup (Jammerbugt Kommune)

Bonderup er en by i Han Herred med , beliggende 9 km nordøst for Aggersund, 10 km øst for Fjerritslev, 11 kilometer vest for Brovst og 28 km sydvest for Aabybro. Byen hører til Jammerbugt Kommune og ligger i Region Nordjylland.

Bonderup hører til Haverslev Sogn. Haverslev Kirke ligger i landsbyen Haverslev 4 km syd for Bonderup.

Faciliteter 
Bonderup Borgerforening blev startet i 2012 og har bl.a. istandsat Aktivitetshuset, som blev åbnet i 2014. Her er indrettet en købmandsforretning, som byen i en årrække havde savnet. "Torvekøbmanden" drives af en professionel købmand og frivillige, dels fra byen, dels fra den socialøkonomiske institution Råd & Dåd, som ligger i Skovsgård og beskæftiger handicappede borgere under skånsomme arbejdsvilkår.

Bonderup har et kultur- og forsamlingshus og et fælles frysehus, der stadig fungerer.

Historie

Jernbanen 
Bonderup fik station på Nørresundby-Fjerritslev Banen (1897-1969). I 1898 blev der opført et missionshus.

Stationsbygningen er bevaret på Bonderup Vestergade 29. Banetracéet er i begge retninger bevaret som grusvej med beskeden biltrafik: 6 km mod nordøst til Årup ved Skovsgård og 6½ km mod nordvest til Fjerritslev.

Kommunen 
Ved kommunalreformen i 1970 indgik Haverslev-Bejstrup sammen med andre sognekommuner i Fjerritslev Kommune i Nordjyllands Amt. Den indgik ved Kommunalreformen 2007 i Jammerbugt Kommune.

Noter

Eksterne kilder/henvisninger 

 Bonderup Borgerforening 

Byer i Jammerbugt Kommune
Trekroner (Haverslev Sogn)

Trekroner er en lille landsby i Haverslev Sogn, Jammerbugt Kommune, der er opstået omkring Trekroner Skolen, der blev bygget i 1957, og de lærerboliger der blev bygget i tilknytning til skolen. Desuden ligger det tidligere sognekontor, der i dag fungerer som spejderhus.

I tilknytning til Trekroner Skolen blev der i 1997 på lokalt initiativ bygget en idrætshal med plads til børnehave og SFO.

Lokaliteter i Jammerbugt Kommune
Kancelliråd

Kancelliråd var i Danmark efter 1660 benævnelsen for medlemmerne af Kancellikollegiet, men blev efterhånden på lignende måde som kammerråd en blot titel, som gav sin indehaver rang i 6. rangklasse nr 1 (hvis inehaveren i bestallingen betegnes "virkelig kancelliråd") eller nr. 7 (ellers).

I Sverige brugtes kancelliråd også oprindeligt om visse medlemmer af Kancellikollegiet, men det er ikke der blevet til en titel, men er nu benævnelsen på bureaucheferne i de fleste svenske regeringsdepartementer.

Titler
Holgerfejden

Holgerfejden kaldes en litterær strid, som udkæmpedes 1789 i anledning af, at Jens Baggesen havde skrevet en operatekst, Holger Danske, hvis emne var taget fra Wielands Oberon; den blev oversat til tysk af professor Carl Friedrich Cramer i Kiel med et stærkt rosende forord. P.A. Heiberg, der var ligeså uvillig stemt mod den ny operasmag som mod den nyvågnende tyskromantiske smag i litteraturen, parodierede Baggesens opera i Holger Tyske.

Der fremkom en hel flod af indlæg for og imod Baggesens operatekst, 60 – 70 pjecer, artikler og andre akter i alt; de vigtigste deltagere i striden foruden Heiberg og Cramer var Knud Lyne Rahbek, Johan Clemens Tode,
Friederike Brun, Schack Staffeldt, Werner Hans Frederik Abrahamson og Christen Henriksen Pram. Baggesen selv holdt sig udenfor fejden, men denne virkede dog så stærkt på hans modtagelige nervesystem, at hans venner fandt det nødvendigt at skaffe ham en større udenlandsrejse, og Holgerfejden gav således det første stød til Baggesens omflakkende rejseliv.

Kilder 
Litteratur anvendt af Ida Falbe-Hansen i Salmonsen:
P. Hansen: Holgerfejden. En litteraturhistorisk Skildring, i Nytaarsgave, udgiven af Foreningen "Fremtiden". Anden Aargang, 1867, side 163-200.

 Opslag af litteratur- og sprogforsker Ida Falbe-Hansen i Salmonsen (Salmonsens Konversationsleksikon, 2. udgave, bd. 11, s. 639)
 Ole Feldbæk (red.), Dansk identitetshistorie bind 2 – Der er et yndigt land, C.A. Reitzel, 1991. .

Eksterne henvisninger 
 Om Holgerfejden i Hans Christian Peter Hansens Illustreret dansk Litteraturhistorie, bd. II, s. 340, 1902 (Projekt Runeberg)
 Wielands Oberon på Projekt Gutenberg

Note 

Oplysningstiden
Opera
Litteratur
Begivenheder i 1789
Penetrator

Penetrator er et skuespil fra 1991 af den skotske dramatiker Anthony Neilson.

Handlingen
Max er blevet droppet. Af både kæresten, arbejdsmarkedet og systemet. I stedet er vennen Alan flyttet ind. Sammen hænger de to tabere ud og nyder det søde liv med lidt for mange bajere, stoffer og dårligt tv. Lige indtil Max’ gamle ven Tadge en dag banker på døren. Tadge er soldat og netop kommet hjem fra krigen i Irak. Traumatiseret og paranoid er han nu på flugt fra en hemmelig efterretningstjeneste, som han påstår, har udsat ham for medicinske, seksuelle forsøg. Med Tadge inden for døren er katastrofer ikke længere noget Max og Alan kun hører om på tv.

Baggrund
Tadge er britisk slang for det mandlige kønsorgan. I engelsksprogede opsætninger udenfor de britiske øer er karakteren Tadge ofte blevet omdøbt til enten Stiffy eller Woody.

Urpremiere
Urpremieren på Penetrator var den 13. august 1993 på Traverse Theatre i Edinburgh. Forestillingen var instrueret af Anthony Neilson.

Rollebesætningen:
 Anthony Neilson i rollen som Max
 Alan Francis i rollen som Alan 
 James Cunningham i rollen som Tadge

Danske opsætninger 
Danmarkspremieren på Penetrator var den 10. maj 2007 på teatret Svalegangen i Århus, som en co-produktion mellem teatret Svalegangen og teatergruppen Von Baden. Forestillingen var instrueret af Morten Lundgaard. Skuespillet var oversat af Henrik Vestergaard.

Rollebesætningen:
 Frederik Meldal Nørgaard i rollen som Max (Max) 
 Anders Brink Madsen i rollen som Alan (Allan)
 Henrik Vestergaard i rollen som Tadge (Kølle) 

Skuespil som er oversat til dansk
Skuespil fra 1993
Skuespil fra Skotland